**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**-----------------------------------------------------------------------------------------------------------------**

**РЕШЕНИЕ № 248/18.08.2021 г.**

**на ОБЩИНСКАТА ИЗБИРАТЕЛНА КОМИСИЯ**

Относно: Вземане на решение за изпращане на ЦИК доказателство, че Решение № 246/08.02.2021 г. на ОИК Септември е влязло в сила.

Като взе предвид следната фактическа обстановка:

С Решение № 246/08.02.2021 г. Общинска избирателна комисия Септември прекрати предсрочно пълномощията на кмета на село Ветрен дол – Димитър Крумов Христосков.

Общински избирателна комисия Септември уведоми незабавно ЦИК и Председателя на Общински съвет Септември за постановеното решение.

Димитър Крумов Христосков обжалва Решението на ОИК Септември, въз основа на което е образувано адм. дело № 149/2021 г. по описа на Административен съд Пазарджик.

Едновременно с обжалването, на основание чл. 459, ал. 4 е релевирано и искане за спиране изпълнението на Решение № 246/08.02.2021 г. Общинска избирателна комисия Септември.

С Определение № 271/10.02.2021 г., постановено по адм. дело № 149/2021 г. Административен съд Пазарджик отказа да спре изпълнението на Решението на ОИК за предсрочно прекратяване на пълномощията на Димитър Христосков.

Определението е обжалвано от страна на Димитър Христосков пред ВАС.

С Определение № 3635/18.03.2021 г., постановено по адм. дело № 2847/2021 г. Върховния административен съд оставя в сила Определението на първоинстанционния съд.

С Решение № 171/01.03.2021 г., постановено по адм. дело № 149/2021 г. Административен съд Пазарджик отхвърли жалбата на Димитър Крумов Христосков срещу Решението на ОИК за предсрочно прекратяване на пълномощията му като кмет на с. Ветрен дол.

Решението е обжалвано, като въз основа на това е образувано адм. дело № 3331/2021 г. по описа на Върховен административен съд.

За всички изброени по-горе събития ОИК Септември уведомяваше ЦИК своевременно.

С Уведомление изх. № 253/21.04.2021 г. ОИК Септември уведоми ЦИК, че след отказа на съда за спиране изпълнението на Решението на ОИК, на основание чл. 459, ал. 4 от ИК Общински съвет Септември е пристъпил към изпълнение на Решение № 246/08.02.2021 г. на ОИК Септември, като с Решение № 503/24.03.2021 г. ОбС Септември е избрал ВрИД Кмет на село Ветрен дол.

С Определение № 4996/20.04.2021 г., постановено по адм. дело № 3331/2021 г. Върховния административен съд прекрати производството, поради оттегляне на касационната жалба от страна на Димитър Крумов Христосков.

С Уведомление № МИ-15-101/20.04.2021 г. ЦИК уведоми ОИК Септември, че ОИК следва да снабди ЦИК с доказателстов, че Решение № 246/08.02.2021 г. е влязло в сила.

Определението е обжалвано от адвокат Николай Баташки и ИК представляван от него /без да е страна по делото и без да има очевидно правен интерес от обжалване/, което на практика попречи прекратителното определение да влезе в сила.

С Разпореждане от 11.05.2021 г., постановено по адм. дело № 3331/2021 г., по описа на Върховния административен съд са дадени указания за отстраняване на нередовности по жалбата на адв. Баташки.

С Разпореждане по Жалба с вх. № 5438/22.04.2021 г. постановено по адм. дело № 3331/2021 г., по описа на Върховния административен съд Жалбата е върната, поради неотстраняване на нередовностите в срок.

Поради описаните по-горе безпредметни обжалвания Решението на ОИК влезе в сила на 27.07.2021 г.

На основание чл. 87, ал. 1, т. 1 от ИК, Общинската избирателна комисия Септември единодушно

Р Е Ш И :

1. Да се изпрати заверен препис от Решение № 171/01.03.2021 г., постановено по адм. дело № 149/2021 г. по описа на Административен съд Пазарджик.

2. Да се изпрати справка за броя на жителите в село Ветрен дол.

Решението беше обявено на таблото на ОИК Септември в сградата на община Септември в 18:10 часа.

Председател:……………

Зам. председател: ……………..